ชื่อสถานที่: สุโขทัย เทรเชอร์ รีสอร์ต แอนด์ สปา
ประเภท: ที่พัก
ที่อยู่: 18/2 หมู่ 4 ถนนจรดวิถีถ่อง
ตำบล: บ้านกล้วย
อำเภอ: เมืองสุโขทัย
จังหวัด: สุโขทัย
รหัสไปรษณีย์: 64210
พิกัด: 17.01466, 99.74912

รีสอร์ตหรูตกแต่งด้วยไม้ในแบบร่วมสมัย บรรยากาศร่มรื่นสบาย ๆ มีสระว่ายน้ำกลางแจ้งให้ได้มาว่ายหรือนอนอาบแดด เป็นที่ที่เหมาะจะมาผ่อนคลายความเหนื่อยล้าจริง ๆ นอกจากจะสวยงาม ที่นี่มีสิ่งอำนวยความสะดวกครบครัน ทำให้ผู้เข้าพักได้รับความสะดวกสบายอย่างสูงสุด

ในยุคปัจจุบันนี้กระแสของการใช้พลังงานทางเลือกกำลังมาแรงเป็นอย่างมาก ผู้คนต่างตระหนักถึงความสำคัญของพลังงานที่ใช้แล้วหมดไป เช่นเดียวกับพลังงานไฟฟ้าที่เราใช้กันอยู่ในทุกวันนี้ จึงเกิดเป็นกระแสการนำพลังงานทดแทนมาชดเชยพลังงานที่ใช้แล้วหมดไปดั่งเช่นการใช้พลังงานแสงอาทิตย์แทนที่การใช้พลังงานไฟฟ้า ซึ่งในวันนี้  โรงแรมสุโขทัยเทรเชอร์ โรงแรมที่ถือได้ว่าเป็นต้นแบบของการใช้พลังงานทดแทน แทนพลังงานไฟฟ้าด้วยพลังงานแสงอาทิตย์ โดยทางโรงแรมสุโขทัยเทรเชอร์นั้นได้ร่วมมือกับบริษัท Banpu Infinergy บริษัทที่เป็นผู้นำด้านพลังงานทดแทนในประเทศไทย เข้ามาช่วยติดตั้งแผงโซล่าเซลล์และจัดการระบบการใช้ไฟภายในโรงแรมขึ้นซึ่งเริ่มแรกที่เข้าสู่โรงแรมสุโขทัยเทรเชอร์นั้นก็จะมีบรรยากาศเหมือนกับโรงแรมธรรมดาที่มีการตกแต่งโดยมีกลิ่นอายของความเป็นเมืองเก่าสูโขทัย ด้วยอิฐด้วยปูนแบบเมืองเก่าที่หลายๆ คนคุ้นเคย แต่เมื่อได้เดินชมดีๆ แล้วจะรู้ได้เลยว่าบนพื้นที่หลาย 10 ไร่นี้ เต็มไปด้วยกระบวนการที่มีความรับผิดชอบต่อการใช้ทรัพยากรของโลกไม่ว่าจะเป็นการวางแผงโซล่าเซลล์ไว้บนหลังคาโรงรถเผื่อนำพลังงานแสงอาทิตย์มาใช้ภายในโรงแรมทั้งหมด การปลูกพืชผักสวนครัวเพื่อใช้ภายในโรงแรม การคัดแยกขยะเพื่อรักษาสิ่งแวดล้อม และการติดตั้งระบบบำบัดน้ำเสียก่อนจะปล่อยน้ำที่ได้รับการบำบัดแล้วไปต่อที่อื่นซึ่งกระบวนการทั้งหมดนี้ทำให้สุโขทัยเทรเชอร์ถือได้ว่าเป็นหนึ่งในโรงแรมสีเขียวต้นแบบของประเทศไทย ที่ไม่ค่อยเห็นได้บ่อยๆ ในโรงแรมที่อื่น ภายในห้องพักมีการจัดแต่งด้วยโทนสีที่เรียบง่ายแต่มีความสะดวกสบายสิ่งอำนวยความสะดวกครบครัน อีกหนึ่งไฮไลท์ที่ห้ามพลาดของโรงแรมนี้ก็คือวิวด้านหลังโรงแรมที่สามารถชมวิวทุ่งนาสีเขียวขจีได้ไกลสุดลูกหูลูกตา มีแบ็คกราวด์เป็นภูเขาหลวงสุโขทัย ที่ทอดยาวยิ่งใหญ่ขนานไปกับท้องฟ้า เป็นวิวที่สวยงามอย่างยิ่งนอกจากบรรยากาศและกระบวนการต่างๆ ภายในโรงแรมที่สร้างความประทับใจให้แก่เราแล้ว ที่โรงแรมยังมีการร่วมมือกับทางชุมชนต่างๆ ของสุโขทัยในการนำสินค้าและอาหารจากทางชุมชนมาขายด้านหน้าสุโขทัยเทรเชอร์คือโรงแรมสีเขียวต้นแบบที่มีความรับผิดชอบต่อระบบนิเวศมากๆ ตกแต่งอย่างสวยงาม และมีความสะดวกสบายภายในโรงแรมแบบที่ไม่ต้องเบียดเบียนธรรมชาติ